Babelscape/SREDFM huggingface dataset:
Βιταλιάνο Ποζέλι

Ο Βιταλιάνο Ποζέλι (ιταλ. "Vitaliano Poselli") ήταν Ιταλός αρχιτέκτονας που γεννήθηκε στις 7 Ιουνίου 1838 στο Καστιλιόνε (Castiglione) της Σικελίας. Αρχικά μετέβη στη Ρώμη, όπου άρχισε τις μελέτες του στην αρχιτεκτονική. Εκεί του προσφέρθηκε η πρώτη εργασία του το 1867 από έναν καθολικό ιερέα, τον Don Bosco. Αφορούσε την ανέγερση της εκκλησίας του Αγίου Στεφάνου (Santo Stefano) στην Κωνσταντινούπολη.

Ο Ποζέλι στάλθηκε το 1886 στη Θεσσαλονίκη από την Οθωμανική κυβέρνηση για να χτιστεί η Δημόσια Προπαρασκευαστική Σχολή («Idadie») της πόλης. Το 1888 παντρεύτηκε και εγκαταστάθηκε στην πόλη. Συνεργάστηκε με τις Οθωμανικές αρχές και δημιούργησε τα σημαντικότερα δημόσια κτήρια. Συγχρόνως, οι ξένες αντιπροσωπείες και οι αποστολές, καθώς επίσης και οι πλούσιοι έμποροι και οι τραπεζίτες, τον επιφόρτισαν με τη δημιουργία διάφορων κοινοτικών, εμπορικών αλλά και ιδιωτικών κτηρίων. Μερικά από τα πιο γνωστά είναι το Γενί Τζαμί, η Βίλλα Αλλατίνι, το Διοικητήριο, η Καθολική και η Αρμενική εκκλησία, η Τράπεζα Θεσσαλονίκης (Στοά Μαλακοπή), το Γ΄ Σώμα Στρατού, καθώς και η συναγωγή Μπετ Σαούλ, η οποία ανατινάχτηκε από το γερμανικό στρατό το καλοκαίρι του 1943. Τιμήθηκε για την εργασία του από το σουλτάνο Αμπντούλ Χαμίτ Β', από το βασιλέα της Ιταλίας Βιττόριο Εμανουέλε Β' και από την καθολική εκκλησία.

O Βιταλιάνο Ποζέλι πέθανε το 1918. Αρκετοί από τους απογόνους του ζουν ακόμη στη Θεσσαλονίκη.
Νικήτας Παπανικητόπουλος

Ο Νικήτας Παπανικητόπουλος ήταν αγωνιστής και πολιτικός του αγώνα του 1821.
Κωνσταντίνος Παπαζαφειρόπουλος

Ο Κωνσταντίνος Παπαζαφειρόπουλος ήταν αγωνιστής του αγώνα του 1821.
Μίχαελ Στίφελ

Ο Μίχαελ Στίφελ ("Michael Stifel", Έσλιγκεν, 1487 - Ιένα, 19 Απριλίου 1567) ήταν Γερμανός μοναχός και μαθηματικός.
Νίκη της Σαμοθράκης

:"Δείτε Νίκη της Σαμοθράκης (αποσαφήνιση) για άλλες χρήσεις"
Η Νίκη της Σαμοθράκης είναι μαρμάρινο γλυπτό αγνώστου καλλιτέχνη της ελληνιστικής εποχής που βρέθηκε στο ιερό των Μεγάλων Θεών στην Σαμοθράκη και παριστάνει φτερωτή τη Θεά Νίκη.
Ζοχαριστές

Με την ονομασία Ζοχαριστές (Zoharist) φέρονται οι οπαδοί εβραϊκής αίρεσης που χρησιμοποιούν και μελετούν ως υπέρτατο θρησκευτικό βιβλίο (ως ευαγγέλιο) το Ζοχάρ ή Καμπάλα αντί του Ταλμούδ, εξ ου και η ονομασία τους Ζοχαριστές ή "Αντι-Ταλμουδιστές".

Οι Ζοχαριστές αναπτύχθηκαν κυρίως υπό χριστιανικό και μάλιστα ρωμαιοκαθολικό ένδυμα λαμβάνοντας ακόμα και το όνομα Φραγκιστές από το όνομα του αιρεσιάρχη αρχηγού τους Φρανκ Ιακώβ ή Γιακόμπ (αραβικά). Οι Ζοχαριστές ή Φραγκιστές απαντώνται συνηθέστερα στις σλαβικές χώρες.
Λίνδος

μικρογραφία|Πανοραμική άποψη της Λίνδου
Ο ναός της Λινδίας [[Αθηνά]]ς στην ακρόπολη της Λίνδου
μικρογραφία|Άποψη του νησιού από την ακρόπολη
H Λίνδος είναι ένας παραδοσιακός οικισμός στο νησί της Ρόδου. Έχει πλούσια ιστορία, καθώς ήταν μια από τις τρεις αρχαίες πόλεις του νησιού και αυτή με την πιο πλούσια ναυτική παράδοση. Είναι η γενέτειρα του Κλεόβουλου, ενός από τους επτά σοφούς της αρχαιότητας· του Χάρη, του γλύπτη του περίφημου Κολοσσού· του Παναίτιου, του φιλοσόφου που εισήγαγε τη στωική φιλοσοφία στη Ρώμη.

Ο παράκτιος αυτός οικισμός βρέχεται από το νότιο Αιγαίο και απέχει περίπου 55 χλμ. από την πόλη της Ρόδου, ευρισκόμενος στο ακρωτήριο Κράνα των ανατολικών ακτών του νησιού. Τα γραφικά στενά σοκάκια, οι όμορφες παραλίες, η εξαιρετική θέα του πελάγους, αλλά κυρίως η ακρόπολη της Λίνδου, που δεσπόζει πάνω από τον οικισμό, έχουν καταστήσει τη Λίνδο δημοφιλή τουριστικό προορισμό. Η ακρόπολη, ειδικότερα, χτισμένη σε μια φυσική οχυρωματική θέση, αξιοποιήθηκε από την αρχή της ιστορίας της Λίνδου και είναι συνυφασμένη, όχι αποκλειστικά με την ιστορία της Λίνδου, αλλά με την ιστορία ολόκληρου του νησιού. Αυτόν τον μικρό χώρο, τον αξιοποίησαν και άφησαν σε αυτόν σημάδια της παρουσίας τους οι αρχαίοι Έλληνες, οι Ρωμαίοι, οι Βυζαντινοί και οι Ιωαννίτες Ιππότες. Η Λίνδος είναι η θερμότερη περιοχή της Ελλάδας ετησίως, ξεπερνώντας ακόμα και την Τενερίφη στις Κανάριες Νήσους.
Έτσι κάνουν όλες

Έτσι κάνουν όλες, ή Σχολείον εραστών ("Così fan tutte, ossia La scuola degli amanti") ονομάζεται μια όπερα σε δύο πράξεις του Βόλφγκανγκ Αμαντέους Μότσαρτ, γραμμένη πάνω σε λιμπρέτο του Λορέντσο ντα Πόντε. Αποτελεί χαρακτηριστικό δείγμα της όπερας μπούφα, δηλαδή της ιταλικής εύθυμης όπερας.

Το έργο αφηγείται μια πολύ τολμηρή - για τα δεδομένα της εποχής - ιστορία ανταλλαγής ερωτικών συντρόφων. Μολονότι στην πρεμιέρα (1790) γνώρισε θετική υποδοχή από το βιεννέζικο ακροατήριο, οι παραγωγοί επί ενάμιση αιώνα το θεωρούσαν «επικίνδυνο» για την κυρίαρχη ηθική και είτε απέφευγαν να το ανεβάσουν, ή προτιμούσαν μια πιο «αφυδατωμένη» εκδοχή. Έπρεπε να φτάσει η δεκαετία του 1950 για να ξαναβρεί τη θέση του στο οπερατικό ρεπερτόριο, όμως από τότε αποτελεί μια από τις πιο δημοφιλείς και πολυπαιγμένες όπερες.
Σοκότρα

Η Σοκότρα (Αραβικά سُقُطْرَى) είναι μικρό σύμπλεγμα τεσσάρων νησιών στον Ινδικό Ωκεανό. Το μεγαλύτερο νησί, ονομαζόμενο επίσης Σοκότρα, αποτελεί περίπου το 95% του συνολικού εδάφους του αρχιπελάγους της Σοκότρα. Βρίσκεται 240 χιλιόμετρα (150 μίλια) ανατολικά του Κέρατος της Αφρικής και 380 χιλιόμετρα (240 μίλια) νότια της Αραβικής Χερσονήσου. Το νησί είναι αρκετά απομονωμένο και, λόγω της διαδικασίας της ειδογένεσης, το ένα τρίτο της χλωρίδας του νησιού δεν μπορεί να βρεθεί πουθενά αλλού στον πλανήτη. Έχει χαρακτηριστεί ως το πιο εξωγήινο τοπίο στην Γη.

Η Σοκότρα ανήκει στη Δημοκρατία της Υεμένης.
Διαγωνισμός Τραγουδιού Eurovision 1989

Ο Διαγωνισμός Τραγουδιού Eurovision 1989 ήταν ο 34ος ετήσιος Διαγωνισμός Τραγουδιού της Eurovision. Πραγματοποιήθηκε στις 6 Μαΐου 1989 στη Λωζάνη της Ελβετίας, μετά τη νίκη της Σελίν Ντιόν στο Δουβλίνο . Το πρόγραμμα παρουσιάστηκε από τη Λολίτα Μορένα και τον Ζακ Ντεσενό. Το συγκρότημα Riva, που εκπροσωπεί τη Γιουγκοσλαβία, κέρδισε με το τραγούδι "Rock Me". Αυτή ήταν η μόνη νίκη για τη Γιουγκοσλαβία ως ενοποιημένο κράτος. Επιπλέον, αυτή ήταν η πρώτη νίκη για μία από τις Βαλκανικές χώρες και αυτό ήταν το πρώτο τραγούδι που κέρδισε σε μια από τις σλαβικές γλώσσες.
Τζον Άσμπερυ

Ο Τζον Άσμπερυ ("John Lawrence Ashbery", 28 Ιουλίου 1927 - 3 Σεπτεμβρίου 2017) ήταν Αμερικανός ποιητής, από τους σημαντικότερους των Η.Π.Α., εκπρόσωπος της λεγόμενης «Σχολής της Νέας Υόρκης». Γεννήθηκε στο Ρότσεστερ της Νέας Υόρκης, και έχει εκδώσει περισσότερες από είκοσι ποιητικές συλλογές, ένα μυθιστόρημα ("A Nest of Ninnies", γραμμένο μαζί με τον James Schuyler), μια συλλογή με κείμενα τέχνης ("Reported Sightings") και έναν τόμο με δοκίμια ποιητικής ("Other Traditions"). Το 1976 έλαβε το βραβείο Πούλιτζερ και το Εθνικό Βραβείο Βιβλίου για τη συλλογή "Self-Portrait in a Convex Mirror "("Αυτοπροσωπογραφία σε κυρτό κάτοπτρο")". "Ο Άσμπερυ σπούδασε στα πανεπιστήμια Χάρβαρντ και Κολούμπια. Είχε εργαστεί ως κριτικός τέχνης μεταξύ άλλων στο "Newsweek" και στο "ARTNews". Δίδαξε λογοτεχνία και δημιουργική γραφή στα Κολέγια Μπρούκλιν και Μπαρντ, και ως διακεκριμένος καθηγητής ποίησης στο Χάρβαρντ. Υπήρξε μέλος της Ακαδημίας Αμερικανών Ποιητών και της Εθνικής Ακαδημίας Τεχνών και Επιστημών. Διέμενε στο Χάντσον και στη Νέα Υόρκη. Ποίησή του έχουν μεταφράσει στην ελληνική γλώσσα μεταξύ άλλων ο Χάρης Βλαβιανός, ο Βασίλης Παπαγεωργίου και ο Γιάννης Λειβαδάς.
LOMO

Η LOMO (ρωσ. "Ленинградское оптико-механическое обьединение") είναι μια εταιρεία παραγωγής προηγμένων οπτικών οργάνων, ιατρικού εξοπλισμού, κινηματογραφικών συσκευών, φακών, επαγγελματικών κατασκευών καταγραφής της παραγωγής κίνησης της εικόνας. Η εταιρεία βρίσκεται στην Αγία Πετρούπολη.
Καφέ Σλάβια

right|thumb|300px|Καφέ Σλάβια
Το Καφέ Σλάβια ("Kavarna Slavia"), ένα από τα πιο ιστορικά και καλλιτεχνικά καφενεία της Πράγας, με θέα στον ποταμό Μολδάβα (Vltava). Βρίσκεται στη συμβολή της Λεωφόρου Νάροντνι (Narodni Trida) αριθ. 1 της τσεχικής πρωτεύουσας και της προκυμαίας του ποταμού Μολδάβα, απέναντι στο Εθνικό Θέατρο της Πράγας.
Δαν

Σύμφωνα με το βιβλίο της Γένεσης, ο Δαν (Εβραϊκά: דָּן) ήταν ένας από τους 12 γιους του Ιακώβ. Μητέρα του υπήρξε η θεραπαινίδα της Ραχήλ, Βαλλά της οποίας αποτέλεσε τον πρώτο γιο. Ήταν ο ιδρυτής της εβραϊκής φυλής που φέρει το όνομά του. Παντρεύτηκε την Καλάν κι έκανε 2 γιους τον Ισεφάκ και τον Μακάαρ και μία κορη την Άινα.

Η πόλη των Δαν ήταν η σημερινή Tell el-Qadi. Σε ανασκαφές που έγιναν στην πόλη, βρέθηκαν ισχυρές ενδείξεις για επιρροές από τον πολιτισμό του Αιγαίου. Ο διευθύνων τις ανασκαφές, Dr David Ilan του Hebrew Union College, προτείνει ότι η λεγόμενη φυλή του Δαν ήταν Έλληνες που είχαν κληθεί ως μισθοφόροι από τους Αιγυπτίους διοικητές της περιοχής κατά την εποχή του χαλκού, για να τηρούν την τάξη.
Νικόλαος Μπούκουρας

Ο Νικόλαος Μπούκουρας (πέθανε το 1858) ήταν αγωνιστής του αγώνα του 1821.
Αναστάσιος Λογιώτατος

Ο Αναστάσιος Λογιώτατος ήταν αγωνιστής του αγώνα του 1821.
Μιχαήλ Κόμητας

Ο Μιχαήλ Κόμητας ήταν αγωνιστής του αγώνα του 1821.
Δημήτριος Κοντόσταυλος

Ο Δημήτριος Κοντόσταυλος ήταν αγωνιστής στην Επανάσταση του 1821.
Παναγιώτης Ναούμ

Ο Παναγιώτης Ναούμ ήταν αγωνιστής της Ελληνικής Επανάστασης του 1821 από την Έδεσσα.
Νικόλαος Ταμπακόπουλος

Ο Νικόλαος Ταμπακόπουλος (1778-1825) ήταν οπλαρχηγός αγωνιστής του αγώνα του 1821, πολιτικός και πλούσιος τραπεζίτης.
Κωνσταντίνος Κοκκινάκης

Ο Κωνσταντίνος Κοκκινάκης (1781-1831) ήταν Έλληνας δημοσιογράφος, συγγραφέας και δάσκαλος από τη Χίο.
Γεώργιος Κυριακάκος

Ο Γεώργιος Κυριακάκος (1904 - 7 Απριλίου 1994) ήταν Έλληνας, μανιάτικης καταγωγής, γιατρός και δήμαρχος του Πειραιά την περίοδο 1966-1967 και την περίοδο 1979-1982, ενώ διεκδίκησε τη δημαρχία και το 1975 με την υποστήριξη του ΚΚΕ.

Το σημερινό Δημαρχείο, το οποίο προοριζόταν για Πνευματικό Κέντρο, θεμελιώθηκε επί της πρώτης θητείας του Κυριακάκου. Το κτήριο αποπερατώθηκε το 1969 στη διάρκεια της δικτατορίας επί δημαρχίας Α. Σκυλίτση, κάνοντάς το Δημαρχείο.

Εργάστηκε ως ιατρός χειρουργός.
Αντώνιος Πελοπίδας

Ο Αντώνιος Πελοπίδας ήταν πρωτεργάτης και αγωνιστής στην επανάσταση του 1821.
Γεωργάκης Καψοκαλύβας

Ο Γεωργάκης Καψοκαλύβας ήταν αγωνιστής του αγώνα του 1821.
Θεοδόσιος Καρδαράς

Ο Θεοδόσιος Καρδαράς ήταν αγωνιστής του αγώνα του 1821.
Νικολάι Σιμιόνοφ

Ο Νικολάι Σιμιόνοφ (ρωσ. "Николай Семёнов") (15 Απριλίου 1896 - 25 Σεπτεμβρίου 1986) ήταν Σοβιετικός φυσικός και χημικός. Το 1956 του απονεμήθηκε το Βραβείο Νόμπελ της Χημείας για την εργασία του σχετικά με τον μηχανισμό του χημικού μετασχηματισμού.
Γεώργιος Παπακωστόπουλος

Ο Γεώργιος Παπακωστόπουλος ήταν αγωνιστής του 1821.

Η καταγωγή του ήταν από το Ζυγοβίστι της επαρχίας Καρύταινας. Είχε γνωριστεί με τον Κολοκοτρώνη πριν την επανάσταση στη Ζάκυνθο. Όταν επέστρεψε στην Πελοπόννησο υπηρέτησε κοντά του μέχρι την Άλωση της Τριπολιτσάς. Πήρε μέρος σε όλες τις μάχες και έδειξε πολλή προθυμία και μεγάλη γενναιότητα.
Αντιπάτρεια

Η Αντιπάτρεια ήταν αρχαία ελληνική πόλη στη νότια Ιλλυρία, πιθανώς πλησίον του σημερινού Μπεράτ της Αλβανίας. Οι αρχαίοι συγγραφείς δεν αναφέρουν κάτι περί της ίδρυσής της. Νεότεροι ερευνητές υπέθεσαν ότι ιδρύθηκε από τον Κάσσανδρο και ονομάστηκε έτσι προς τιμήν του πατέρα του, Αντιπάτρου. Αν αυτό είναι σωστό, τότε η πόλη πρέπει να ιδρύθηκε μετά το 314 π.Χ. οπότε ο Κάσσανδρος υπέταξε την Ιλλυρία.

Η πόλη αναφέρεται από τον Πολύβιο και τον Τίτο Λίβιο σχετικά με την κατάκτηση της Ηπείρου από τους Ρωμαίους. Κατελήφθη το 200 π.Χ. από λεγεώνες υπό τον Σουλπίκιο Γάλβα. Σύμφωνα με τον Τ. Λίβιο οι Ρωμαίοι κάλεσαν τους υπερασπιστές να παραδώσουν την πόλη αλλά αυτοί αρνήθηκαν. Μετά την κατάληψη οι Ρωμαίοι κατέσφαξαν όλους τους ενήλικες άνδρες, γκρέμισαν τα τείχη και έκαψαν την πόλη. 

Σύγχρονοι ερευνητές υποθέτουν ότι η πόλη ταυτίζεται με το σημερινό Μπεράτ (Βεράτιο) και την μεσαιωνική Πουλχεριούπολη.
Στέφανος Ρολογάς

Ο Στέφανος Ρολογάς του Ιωάννη ήταν πρωτεργάτης του αγώνα του 1821.

Η καταγωγή του ήταν από την Ζατούνη της επαρχίας Καρύταινας και είχε εγκατασταθεί στην Τριπολιτσά. Αρχικά υπηρέτησε την πατρίδα με δωρεές που έκανε από την ιδιωτική του περιουσία. Έκανε πολλές ενέργειες και προετοιμασίες για την επανάσταση.
Κολιόπουλοι

Ο αδελφοί Κολιόπουλοι ήταν αγωνιστές του αγώνα του 1821.

Πρόκειται για τους Παρασκευά και Θανάση, αδελφούς του Δημήτρη Πλαπούτα. Η καταγωγή και των τριών ήταν από την Παλούμπα της επαρχία Καρύταινας. Ήταν πάντοτε αχώριστοι και ακολουθούσαν τον στρατηγό Πλαπούτα. Βρέθηκαν σε όλες τις μάχες όπου πολέμησε ο αδερφός τους. Κατά δε την μάχη της Πάτρας στις 9 Μαρτίου ο Κολοκοτρώνης τους έστειλε να πιάσουν το χορηγοκάμινο και έτσι αυτοί έφεραν την νίκη της μάχης εκείνης.
Ατίκ Μουσταφά Πασά Τζαμί

To Ατίκ Μουσταφά Πασά Τζαμί (τουρκ. "Atik Mustafa Paşa Camii") είναι τέμενος που βρίσκεται στην περιοχή Αϊβάνσαράι (οι βυζαντινές Βλαχέρνες) της Κωνσταντινούπολης. Ταυτίζεται με προγενέστερο βυζαντινό ναό στην περιοχή των Βλαχερνών, του οποίου η αρχική αφιέρωση παραμένει αβέβαιη. Παλιά ταυτοποιούνταν με την εκκλησία των Αγίων Πέτρου και Μάρκου, αλλά η θεωρείται πιο πιθανό ότι πρόκειται για την Αγία Θέκλα του παλατίου των Βλαχερνών. Στο τέμενος στεγάζεται ο τάφος του Τζαμπίρ ιμπν Αμπντουλάχ (Cabir ibn Abdullah), εξ ου και είναι γνωστό και ως Χαζρετί Τζαμπίρ Τζαμί (τουρκ. "Hazreti Cabir Camii"). Ανάγεται στο δεύτερο μισό του 9ου αιώνα ή στα τέλη του 11ου έως τις αρχές του 12ου αιώνα. Ο βυζαντινός ναός μετατράπηκε σε τζαμί στις αρχές του 16ου αιώνα από τον βεζίρη Μουσταφά Πασά.
Ιωάννης Στρατηγόπουλος

Ο Ιωάννης Στρατηγόπουλος ήταν αγωνιστής στην επανάσταση του 1821.

Η καταγωγή του ήταν από τα Λαγκάδια της επαρχίας Καρύταινας. Έμεινε στην Ύδρα και πήρε μέρος στην εκεί γινόμενη στάση του Αντωνίου Οικονόμου κατά των αρχόντων. Αργότερα ήρθε στην πολιορκία της Τριπολιτσάς όπου πολέμησε. Ύστερα από τις μάχες εναντίον του Δράμαλη έγινε υπασπιστής του Δημήτρη Πλαπούτα.
Χρήστος Παναγούλιας

Ο Χρήστος Παναγούλιας ήταν αγωνιστής του αγώνα του 1821.

Η καταγωγή του ήταν από τον Βαλτεσίνικο της επαρχίας Καρύταινας. Έγινε καπετάνιος λόγω της καταγωγής του, που ήταν από παλιά κλέφτικη οικογένεια. Υπηρέτησε παντού και σε όλες τις μάχες έως ότου έπεσε πολεμώντας στην μάχη των Τρικόρφων εναντίον του Ιμπραήμ Πασά.
Κώστας Βερτσώνης

Ο Κώστας Βερτσώνης είναι Έλληνας παλαίμαχος ποδοσφαιριστής που αγωνιζόταν αριστερό χαφ (ενδιάμεσος σύμφωνα με την ποδοσφαιρική ορολογία της εποχής). Αγωνίστηκε στον Απόλλωνα Σμύρνης (ακόμα τότε Απόλλων Αθηνών) τη δεκαετία του '60, έπειτα με το Χαραυγιακό Ηλιούπολης, ενώ στη συνέχεια διετέλεσε προπονητής. Υπήρξε διεθνής με τις εθνικές ομαδες Νέων και Ενόπλων.
Αναγνώστης Παπαδόπουλος

Ο Αναγνώστης Παπαδόπουλος ήταν πολιτικός και αγωνιστής του αγώνα του 1821.
Αργύρης Αποσκίτης

Ο καπετάνιος Αργύρης Αποσκίτης ήταν αγωνιστής του αγώνα του 1821.
Παναγιώτης Δημητρακόπουλος

Ο Παναγιώτης Δημητρακόπουλος ήταν ευεργέτης του αγώνα του 1821.
Η καταγωγή του ήταν από τον Μοριά, συγκεκριμένα την Αλωνίσταινα Αρκαδίας, γενέτειρα της μητέρας του Θεοδώρου Κολοκοτρώνη, της Ζαμπίας Κωτσάκη. Σήμερα ανήκει διοικητικά στην επαρχία Μαντινείας. Από το χωριό του ο Δημητρακόπουλος αναγκάσθηκε να εκπατριστεί μετά την αποτυχούσα επανάσταση του Ορλώφ (1770-1774) και να καταφύγει στην Πάρο.
Υπηρέτησε ως πολιτικός πριν από την επανάσταση και έκανε δωρεές από την ιδιωτική του περιουσία για τροφές και πολεμοφόδια. Η οικογένεια Δημητρακοπούλου έβγαλε και στρατιωτικούς τον Σταύρο φημισμένο καπετάνιο και τον Γεώργιο. 
Ο Παναγιώτης Δ. Δημητρακόπουλος εμυήθη εγκαίρως στην Φιλική Εταιρία στην οποία ήταν και ο επικεφαλής στην Πάρο. Η 24 Απριλίου 1821 είναι η ημέρα έναρξης της Επανάστασης στην Πάρο, όταν ο Πάριος Φιλικός Παναγιώτης Δημητρακόπουλος με προκήρυξή του κηρύσσει την Επανάσταση. Καλύπτει με δικά του έξοδα την αποστολή Πάριων αγωνιστών στην Ύδρα κι από εκεί στην Πελοπόννησο Ιστορία της Πάρου. Οδήγησε αρκετούς στα πεδία των μαχών (Τριπολιτσά κ.α.), σταδιοδρόμησε δε ως βουλευτής, υπουργός, γερουσιαστής (πέθανε στα 1832).
Θεόδωρος Ασημακόπουλος

Ο Θεόδωρος Ασημακόπουλος ή Κοντοβαζαινίτης ήταν αγωνιστής του αγώνα του 1821.

Η καταγωγή του ήταν από την επαρχία Καρύταινας. Υπηρέτησε στρατιώτης σε πολλές μάχες και πήγε και στο Μεσολόγγι με τον στρατηγό Κανέλλο Δεληγιάννη. 

Σκοτώθηκε στην Μάχη των Τρικόρφων.
Καπογιαννάκης

Ο καπετάν Καπογιαννάκης ήταν αγωνιστής του αγώνα του 1821.

Η καταγωγή του ήταν από τις Ράχες της επαρχίας Καρύταινας. Ακολούθησε τον στρατηγό Κανέλλο Δεληγιάννη σχεδόν σε όλες τις μάχες και πήγε και στο Μεσολόγγι. 

Έπεσε πολεμώντας στα Τρίκορφα στην μάχη εναντίον του Ιμπραήμ.
Κωνσταντίνος Πετρόπουλος

:"Για το βουλευτή του 20ου αιώνα, δείτε Κωνσταντίνος Π. Πετρόπουλος (1905 - 1970)"
Ο Κωνσταντίνος Πετρόπουλος ήταν αγωνιστής του αγώνα του 1821.
Λούης Στεφανή

Ο Λούης Στεφανή (Ιούλιος 1969 - ) είναι Κύπριος διεθνής αμυντικός ποδοσφαιριστής, και προπονητής ποδοσφαίρου.

Ήταν πολύ ταλαντούχος ποδοσφαιριστής. Ξεκίνησε την καριέρα του από την Ε.Π.Α. Λάρνακας, αλλά όταν η ΕΠΑ ενοποιήθηκε με τον Πεζοπορικός Λάρνακας και δημιουργήθηκε η ΑΕΚ Λάρνακας, συνέχισε την καριέρα στην ΑΕΚ.Είναι διεθνής με την Εθνική Κύπρου. 

Αγωνίστηκε επίσης στις ομάδες Νέα Σαλαμίνα Αμμοχώστου, Αλκή Λάρνακας. Ως προπονητής εργάστηκε σε ΑΕΚ Λάρνακας, Νέα Σαλαμίνα Αμμοχώστου, ΑΣΙΛ Λύσης, Αλκή Λάρνακας και Εθνικό Άχνας.
Βρωμιούχο νάτριο

right|thumb|150px|Βρωμιούχο νάτριο
right|thumb|150px|Κρυσταλλικό πλέγμα NaBr
Το βρωμιούχο νάτριο, γνωστό ως sedoneural είναι ένα άλας με χημικό τύπο NaBr, χρησιμοποιείται ευρέως ως αντισπασμωδικό και ηρεμιστικό στα τέλη του 19ου και στις αρχές του 20ου αιώνα. Η δραστικότητά του οφείλεται στα αρνητικά ιόντα βρωμίου. Πρόκειται για ένα κρυσταλλικό στερεό που μοιάζει με χλωριούχο νάτριο (NaCl). Πρόκειται για μία ευρέως χρησιμοποιημένη πηγή βρωμιούχων ιόντων. Έχει σημείο τήξης 747°C και σημείο βρασμού 1396°C. Είναι επίσης ένα από τα αλογονίδια.
Στέφανος Δούγκας

Ο Στέφανος Δούγκας ήταν λόγιος κληρικός από τον Τύρναβο Θεσσαλίας.
Βραβείο Στάλιν

Το Κρατικό Βραβείο Στάλιν (ρωσ. Государтвенная Сталинская премия) το οποίο συνήθως αναφέρεται απλά «Βραβείο Στάλιν» απονεμόταν κατά την περίοδο 1941-1954 (κάποιες πηγές αναφέρουν εσφαλμένα ότι το βραβείο σταμάτησε να υπάρχει το 1952). Είχε τον ίδιο ρόλο με το "Κρατικό Βραβείο Ε.Σ.Σ.Δ.") το οποίο δημιουργήθηκε το 1966. Οι τελετές απονομής του βραβείου το 1944 και το 1945 (τα τελευταία χρόνια του Β΄ Παγκόσμιου Πολέμου) δεν πραγματοποιήθηκαν, για αυτό και το 1946 η τελετή απονομής του βραβείου πραγματοποιήθηκε δυο φορές: τον Ιανουάριο βραβεύτηκαν οι πολίτες για τα έργα που πραγματοποίησαν στα 1943-1944 και τον Ιούνιο για τα έργα που πραγματοποιήθηκαν το 1945.
Απόστολος Μπούκουρας

Ο Απόστολος Μπούκουρας ήταν αγωνιστής του αγώνα του 1821.
Προκόπης Λογιώτατος

Ο Προκόπης Λογιώτατος ή Παπαδόπουλος ήταν αγωνιστής στην επανάσταση του 1821.

Η καταγωγή του ήταν από τη Νεμνίτσα της επαρχίας Καρύταινας. Αρχικά υπηρέτησε στο στρατόπεδο της Πιάνας και στην Εφορεία, γράφοντας και παρακινώντας τους συμπατριώτες του στον πόλεμο. Παραβρέθηκε και στην πολιορκία της Τριπολιτσάς βοηθώντας τους πολιτικούς και χρησιμεύοντας λόγω των γνώσεών του. Η οικογένειά του συμμετείχε και αυτή στον αγώνα.
Λιάκος Κοσμόπουλος

Ο Λιάκος Κοσμόπουλος ήταν αγωνιστής στην επανάσταση του 1821.

Η καταγωγή του ήταν από τα Μαγούλιανα της επαρχίας Καρύταινας. Υπήρξε καπετάνιος και βοήθησε πολύ τον στρατηγό Πλαπούτα, μάλιστα δε αρχικά στη μάχη της Πιάνας. Διακρίθηκε σε όλη την πολιορκία της Τριπολιτσάς, στο Βαλτέτσι και στη Γράνα. Μετά την άλωση της Τριπολιτσάς υπηρέτησε υπό τις διαταγές του Θεόδωρου Κολοκοτρώνη και βρέθηκε σε πολλές μάχες, κατ' εξοχήν σε αυτές εναντίον του Δράμαλη, όπου διακρίθηκε για την παλικαριά του. 

Επί Καραϊσκάκη πήγε και στην Αθήνα και πολέμησε υπό τις διαταγές του Γενναίου Κολοκοτρώνη.
Κρατικός Αερολιμένας Νάξου «Απόλλων»

Ο Κρατικός Αερολιμένας Νάξου «Απόλλων» (συντομογραφίες: IATA: JNX, ICAO: LGNX, ΥΠΑ: ΚΑΝΞ) βρίσκεται σε απόσταση 3 χιλιόμετρα από την πρωτεύουσα του νησιού και 1 χιλιόμετρο από τον Άγιο Προκόπιο στη θέση "Αλυκές Νάξου" (ανατολική πλευρά). Η διαδρομή προς το αεροδρόμιο είναι περίπου 10 λεπτά. Έχει πάρει το όνομα του θεού του φωτός και της μουσικής των αρχαίων Ελλήνων Απόλλωνα.
Κρατικός Αερολιμένας Σκύρου

Ο Κρατικός Αερολιμένας Σκύρου (συντομογραφίες: IATA: SKU, ICAO: LGSY, ΥΠΑ: ΚΑΣΥ) βρίσκεται στην στρατιωτική βάση Τραχύ στο βόρειο τμήμα του νησιού. Το πολιτικό αεροδρόμιο βρίσκεται σε απόσταση 17 χιλιομέτρων από την πόλη της Σκύρου (ή Χώρα).
Παναγιώτης Προύντσος

Ο Παναγιώτης Προύντσος ήταν αγωνιστής του αγώνα του 1821.
Κρατικός Αερολιμένας Σύρου «Δημήτριος Βικέλας»

Ο Κρατικός Αερολιμένας Σύρου «Δημήτριος Βικέλας» (συντομογραφίες: IATA: JSY, ICAO: LGSO, ΥΠΑ: ΚΑΣΟΒ), βρίσκεται σε απόσταση περίπου 2 χιλιομέτρων από το κέντρο της πόλης της Ερμούπολης και ανήκει στο Δήμο Ερμούπολης. Το προσωνύμιο "Δημήτριος Βικέλας" το πήρε προς τιμήν του Έλληνα ποιητή, πεζογράφου και λογοτέχνη Δημήτρη Βικέλα, ο οποίος γεννήθηκε στο νησί της Σύρου.
Κρατικός Αερολιμένας Πάρου

Ο Κρατικός Αερολιμένας Πάρου (συντομογραφίες: IATA: PAS, ICAO: LGPA, ΥΠΑ: ΚΑΠΑ) βρίσκεται σε απόσταση 9 χιλιομέτρων νότια από την Παροικιά, στη νοτιοδυτική Πάρο, στη περιοχή Βουτάκος Αγκαιριάς.
Καρδιτσομαγούλα

Η Καρδιτσομαγούλα είναι κωμόπολη του Νομού Καρδίτσας. Αποτελεί ομώνυμο Τοπικό Διαμέρισμα του Δήμου Καρδίτσας. Έχει πραγματικό πληθυσμό 2.063 κατοίκους, σύμφωνα με την Ελληνική απογραφή 2011.

Η Καρδιτσομαγούλα βρίσκεται βόρεια και πολύ κοντά στην πόλη της Καρδίτσας, απέχοντας από το κέντρο της περίπου 3 χλμ.
Καφέ Ιμπέριαλ

right|thumb|250px|Καφέ Ιμπέριαλ
Το Καφέ Ιμπέριαλ ("Cafe Imperial"), ένα από τα πιο ιστορικά και καλλιτεχνικά καφενεία της Πράγας, βρίσκεται στο ιστορικό κέντρο της τσεχικής πρωτεύουσας, που προστατεύεται από την UNESCO, επί της λεωφόρου Να Πόριτσι 15 της Νέας Πόλης (Nove Mesto) και σε κοντινή απόσταση από το Δημοτικό Μέγαρο της πόλης (Metro: Namesti Republiky).

Το Καφέ Ιμπεριάλ, το οποίο συστεγάζεται στο ομώνυμο ξενοδοχείο, θεωρείται ένα από τα πιο σημαντικά αρχιτεκτονικά ορόσημα και ιστορικά μνημεία της Πράγας. Στις πρώτες δεκαετίες του 20ου αιώνα ήταν προσφιλής τόπος συνάντησης της πολιτικής, λογοτεχνικής και καλλιτεχνικής ελίτ της τσεχικής πρωτεύουσας. 

Το ξενοδοχείο Ιμπέριαλ της Πράγας, συμπεριλαμβανόμενου και του ιστορικού καφενείου του, κτίστηκε κατά τη διετία 1913 - 1914. Ο αρχιτέκτων Γιάροσλαβ Μπένεντικτ (Jaroslav Benedikt) εκπόνησε τα σχέδια και οικοδόμησε το πολυτελές ξενοδοχείο Ιμπέριαλ σε ρυθμό Αρ Ντεκό (Art Deco), ενώ τα μεγαλόπρεπα κεραμικά της εσωτερικής διακόσμησής του (tile-decoration) σχεδιάστηκαν από τον Γιαν Μπένες (Jan Benes), που συμπληρώνονται με τις πλαστικές δημιουργίες του Γιόσεφ Ντραχόνοφσκι (Josef Drahonovsky).

To εξωτερικό του κτίσματος είναι σχεδιασμένο σε γεωμετρικό αρ-ντεκό ρυθμό, με ποικίλα κυβιστικά στοιχεία, ενώ το εσωτερικό του καλύπτεται με ύστερης αρ-νουβό διακοσμήσεις. Η εκπληκτική είσοδος, με τα χρωματιστά κεραμικά πλακίδια στους τοίχους και τη μωσαϊκή οροφή, τις φυτικές και ζωικές διακοσμήσεις, αντανακλά την έμπνευση από τον αιγυπτιακό και τους πολιτισμούς της Μεσογείου, αλλά και τις ανατολικές και μαυριτανικές τέχνες. 
Το Καφέ Ιμπέριαλ ήταν δημοφιλής τόπος συνάντησης των Γερμανών στρατιωτικών κατά τη διάρκεια της γερμανικής κατοχής στο Β΄ Παγκόσμιο Πόλεμο. Στη δεκαετία του 1980 διέκοψε τη λειτουργία του. Κατά τα έτη 2005 - 2007, εκτενείς αναστηλωτικές εργασίες επανέφεραν το κόσμημα αυτό της κτιριακής αρχιτεκτονικής του 20ού αιώνα στην πρότερη αρχιτεκτονική και καλλιτεχνική μορφή του.
Κρατικός Αερολιμένας Μήλου

thumb|right|200px|Άποψη του αεροσταθμού του αεροδρομίου της Μήλου
Ο Κρατικός Αερολιμένας Μήλου (συντομογραφίες: IATA: MLO, ICAO: LGML, ΥΠΑ: ΚΑΜΛ) βρίσκεται σε απόσταση περίπου 9 χιλιομέτρων από το κέντρο της πόλης του Αδάμαντα. Εγκαινιάστηκε στις 17 Ιανουαρίου 1973. Το 1995 ολοκληρώθηκε το νέο κτίριο του αεροσταθμού και πραγματοποιήθηκε νέα ασφαλτόστρωση διαδρόμου και κατασκευή του δαπέδου αεροσκαφών. Την επίγεια εξυπηρέτηση των επιβατών του Κρατικού Αερολιμένα Μήλου έχει αναλάβει η Olympic Air.
Τσαρλς Μπόικοτ

Ο Τσαρλς Μπόικοτ ("Charles Boycott Cunningham") (12 Μαρτίου 1832 - 19 Ιουνίου 1897) ήταν Άγγλος κτηματομεσίτης, του οποίου ο εξοστρακισμός από την τοπική κοινωνία στην Ιρλανδία, ως μέρος μιας εκστρατείας για τα δικαιώματα των αγροτικών ενοικιαστών το 1880, έδωσε στην Αγγλική γλώσσα το ρήμα «μποϋκοτάρω», από όπου προέκυψε η κοινά χρησιμοποιούμενη σήμερα λέξη "μποϊκοτάζ".

Ο Μπόικοτ γεννήθηκε στο Νόρφολκ της Αγγλίας. Αφού υπηρέτησε στον Βρετανικό στρατό, ήρθε στην Ιρλανδία για να εργαστεί ως πράκτορας γης για τον Λόρδο Erne (John Crichton, 3ος κόμης του Erne), τον τοπικό γαιοκτήμονα της Lough Mask, περιοχής της Κομητείας Mayo.

Το 1880, ως μέρος της εκστρατείας για τα τρία "F" (fair rent, fixity of tenure and free sale = λογικό ενοίκιο, σταθερότητα της διάρκειας της θητείας και ελεύθερη πώληση) για την προστασία των ενοικιαστών από την εκμετάλλευση, η "Irish Land League" (ιρλανδική πολιτική οργάνωση για την προστασία των κτηματιών) υπό τον Μάικλ Ντάβιτ απέσυρε την τοπική εργασία που ήταν αναγκαία για να σώσει τη συγκομιδή στο κτήμα του Λόρδου Erne. Όταν ο Μπόικοτ προσπάθησε να υπονομεύσει την εκστρατεία, η οργάνωση ξεκίνησε εκστρατεία απομόνωσης εναντίον του στην τοπική κοινότητα. Οι γείτονες δεν του μιλούσαν. Τα καταστήματα δεν τον εξυπηρετούσαν. Οι τοπικοί εργάτες αρνήθηκαν να φροντίσουν το σπίτι του και ο ταχυδρόμος να παραδώσει την αλληλογραφία του.

Η εκστρατεία κατά του Μπόικοτ έγινε αιτία συναγερμού στον βρετανικό Τύπο, με τις εφημερίδες να στέλνουν ανταποκριτές στα δυτικά της Ιρλανδίας να υπερτονίσουν αυτό που θεωρούσαν ως την θυματοποίηση και εξαπάτηση του υπαλλήλου του ομότιμου λόρδου, από Ιρλανδούς εθνικιστές. Πενήντα "Orangemen" (Ιρλανδοί προτεστάντες του Όλστερ) από την Κομητεία Κάβαν ταξίδεψαν στο κτήμα του κυρίου Erne για να σώσουν τη συγκομιδή, ενώ παράλληλα ένα σύνταγμα στρατιωτών και πάνω από 1.000 άνδρες της ιρλανδικής στρατιωτικής αστυνομίας παρατάχθηκαν για να προστατέψουν τις θεριστικές μηχανές.

Ολόκληρο το επεισόδιο εκτιμάται πως κόστισε στη Βρετανική κυβέρνηση και σε άλλες πάνω από 10.000 λίρες, για να μαζευτεί σοδειά πατάτας αξίας περίπου 350 λιρών, σύμφωνα με εκτίμηση του ίδιου του Μπόικοτ για την αξία της συγκομιδής.

Ο Μπόικοτ άφησε την Ιρλανδία την 1η Δεκεμβρίου του ίδιου έτους. Πέθανε το 1897 σε ηλικία 65 ετών. Το όνομά του, ωστόσο, έγινε αθάνατο και έμεινε στη ιστορία αφού στάθηκε αφορμή να δημιουργηθεί το ρήμα "boycott", «μποϊκοτάρω».

Η ιστορία του Μπόικοτ απεικονίζεται στην ταινία του 1947 "Captain Boycott".
Ορτάκιοϊ Βιθυνίας

Το Ορτάκιοϊ () ήταν κωμόπολη της Βιθυνίας της Οθωμανικής Αυτοκρατορίας κατά την περίοδο 1650 – 1920, έξι χιλιόμετρα βορειοανατολικά στην σημερινή Γκέιβε, στον ποταμό Σαγγάριο, με 10.000 περίπου κατοίκους: 7.000 Έλληνες και 3.000 Αρμένιους. 

Καταστράφηκε το 1920 μετά από ολοκληρωτική σφαγή του πληθυσμού και φωτιά που ακολούθησε. Σήμερα κατά μαρτυρίες σώζονται μόνο τα θεμέλια της εκκλησίας. Οι κάτοικοι ασχολούνταν με γεωργικές εργασίες και με την σηροτροφία, ενώ υπήρχαν πέντε ατμοκίνητα βιομηχανικά κλωστήρια μεταξιού με μεγάλο εμπόριο με τις Ευρωπαϊκές χώρες. 

Ήταν πατρίδα των αδελφών Γεώργιου και Αθανάσιου Ετμεκτζόγλου που συνέχισαν και στην Ελλάδα την παράδοση του μεταξιού με εργοστάσια στον Βόλο και την Αθήνα (Μεταξουργείο Ετμεκτζόγλου). Επίσης ήταν τόπος καταγωγής του Μητροπολίτη Σερβίων και Κοζάνης (1923 -1945) Ιωακείμ Αποστολίδη, γνωστού για την πλούσια κοινωνική προσφορά του και την συμμετοχή του στην αντίσταση κατά την γερμανική κατοχή στις γραμμές του ΕΑΜ.

Στο Ορτακιοϊ γεννήθηκε και ο Παχτίκος Γεώργιος Δ. (Ορτάκιοϊ Βιθυνίας 1869 - Κων/πολις 1916). Διακεκριμένος εθνομουσικολόγος, συνθέτης και πολύγλωσσος φιλόλογος.

Στο Ορτάκιοϊ της Βιθυνίας (Μεσοχώρι), πριν από την αναβίωση των Ολυμπιακών του 1896 στην Αθήνα τελούνταν «Ολυμπιακοί Αγώνες» με πλούσιο αγωνιστικό πρόγραμμα (εύφημος μνεία του θεσμού γίνεται στο δελτίο της Διεθνούς Ολυμπιακής Επιτροπής το 1895).
Βελιάχοβο

Το Βελιάχοβο (αλβανικά: "Velahovë") είναι χωριό στην νότια Αλβανία, ανατολικά της πόλης των Αγίων Σαράντα. Διοικητικά υπάγεται στο Δήμο Φοινικαίων, νομός Δελβίνου περιφέρεια Αυλώνας (Vlorë). Γειτονικά χωριά:Λύβενα, Μπίστρισσα, Μεσοπόταμο, Κρανιά, Κρόγγους και Δρόβιανη. Είναι χτισμένο στους πρόποδες του βουνού Κόκκινο Λιθάρι με υψόμετρο 345 μ. πάνω από την επιφάνεια της θάλασσας, 18 χλμ. από την πόλη των Αγίων Σαράντα, 2 χλμ. δεξιά του αυτοκινητόδρομου Άγιοι Σαράντα-Αργυροκάστρου. 

Οι Βελιαχοβήτες είναι όλοι Χριστιανοί Ορθόδοξοι και μητρική τους γλώσσα είναι η Ελληνική. Στους πρόποδες του βουνού Κόκκινου Λιθαριού είναι το χωριό με περίπου 35 σπίτια, σπαρμένα στην πλαγιά του βουνού, όπου επικρατούν τα καρποφόρα δέντρα και ιδίως τα ελαιόδεντρα. Δίπλα του υψώνεται το βουνό Δρουγκάνος 842μ., ενώ βορειοανατολικά το Κόκκινο Λιθάρι, 938μ. πάνω από την επιφάνεια της θάλασσας και ανάμεσά τους ένα οροπέδιο των 750μ. ύψους που λέγεται Καβάσιλα. Όλη η βουνοπλαγιά είναι κατάφυτη με χαμόδεντρα, όπου διακρίνονται το φασκόμηλο, το θυμάρι, η λεβάντα, η ρίγανη κ.ά., ενώ πιο πάνω δρυς, το φράξο, μέρη τα οποία για τους κυνηγούς είναι προτιμητέα. Το κυριότερο φαρμακοβιομηχανικό φυτό που ευδοκιμεί εδώ είναι το φασκόμηλο: οι κάτοικοι του χωριού έχουν ασχοληθεί με την συγκομιδή του από παλιά χρόνια με αρκετό οικονομικό όφελος.
Δημοτικός Αερολιμένας Κάσου

Ο Δημοτικός Αερολιμένας Κάσου (συντομογραφίες: IATA: KSJ, ICAO: LGKS, ΥΠΑ: ΔΑΚΑ) βρίσκεται σε απόσταση 1 χιλιομέτρου από την πρωτεύουσα του νησιού Φρυ. Κύριες δραστηριότητες του Αερολιμένα είναι η εξυπηρέτηση των αεροπορικών επιβατών και η στάθμευση των αεροσκαφών.
Λαγκαδάς

Ο Λαγκαδάς είναι κωμόπολη της περιφερειακής ενότητας Θεσσαλονίκης. Αποτελεί έδρα του ομώνυμου δήμου και έδρα της άλλοτε διοικητικής περιφέρειας της ομώνυμης επαρχίας. Έχει πραγματικό πληθυσμό 7.764 κατοίκους (). Βρίσκεται στο κέντρο της κοιλάδας της Μυγδονίας, από όπου πέρασε ο Μ. Αλέξανδρος για τις εκστρατείες του και ο Απόστολος Παύλος για την Θεσσαλονίκη και την Αθήνα.

Ο Λαγκαδάς βρίσκεται βορειοανατολικά της Θεσσαλονίκης, σε απόσταση 20 χιλιομέτρων περίπου από το κέντρο της και σε υψόμετρο 130μ. περίπου. Το κλίμα είναι ηπειρωτικό. Σε κοντινή απόσταση βρίσκεται η λίμνη Κορώνεια ή "Λαγκαδά". Οι κάτοικοι του Λαγκαδά συμμετείχαν στην επανάσταση του 1821, με γνωστότερο αγωνιστή τον Σταύρο Τζανή, που πήρε μέρος σε πολλές μάχες στη νότιο Ελλάδα. Συνέπεια ήταν η καταστροφή της κωμόπολης ως αντίποινα. Κατά το Μακεδονικό Αγώνα οι Λαγκαδιανοί προσέφεραν πολλά, με κυριότερο Μακεδονομάχο, τον οπλαρχηγό Χρήστο Δρεμλή.
Κουφάλια

Τα Κουφάλια είναι κωμόπολη του νομού Θεσσαλονίκης και αποτελούσε έδρα του ομώνυμου δήμου, σύμφωνα με το σχέδιο Καποδίστριας, ο οποίος καταργήθηκε το 2010. Πλέον είναι έδρα του νέου Δήμου Χαλκηδόνας κατά το Πρόγραμμα Καλλικράτης. Έχει πραγματικό πληθυσμό 8.057 (Κουφάλια 7.766, εργατικές κατοικίες 291) κατοίκους σύμφωνα με την απογραφή του 2011. Τα Κουφάλια βρίσκονται βορειοδυτικά της Θεσσαλονίκης, στη Δυτική όχθη του Αξιού. Απέχουν από τη Θεσσαλονίκη 35 χλμ. και βρίσκονται στα όρια των νομών Θεσσαλονίκης και Πέλλας.
Μεγάλα Καλύβια

Τα Μεγάλα Καλύβια είναι κωμόπολη και δημοτική ενότητα του Δήμου Τρικκαίων. Βρίσκεται στα νοτιοανατολικά της Περιφερειακής Ενότητας Τρικάλων, στο δυτικό τμήμα του θεσσαλικού κάμπου και ανάμεσα στα Τρίκαλα και την Καρδίτσα. Τα Μεγάλα Καλύβια υπήρξαν έδρα του πρώην Δήμου Μεγάλων Καλυβίων και έχουν μόνιμο πληθυσμό 1.849 κατοίκους, κατά την Απογραφή του 2011, ενώ καταλαμβάνουν έκταση 29.000 στρεμμάτων.
Νέα Μηχανιώνα

Η Νέα Μηχανιώνα είναι κωμόπολη του νομού Θεσσαλονίκης, πρώην έδρα του ομώνυμου δήμου και νυν δημοτικό διαμέρισμα του δήμου Θερμαϊκού (Ν. 3852/2010, Πρόγραμμα "Καλλικράτης"). Έχει πληθυσμό 8.775 κατοίκους (2011) και βρίσκεται νοτιοδυτικά της Θεσσαλονίκης, στα ανατολικά παράλια του Θερμαϊκού κόλπου.

Ο σύγχρονος οικισμός, χτισμένος αμφιθεατρικά, δημιουργήθηκε το 1923 από πρόσφυγες Μικρασιάτες προερχόμενους κυρίως από την Μηχανιώνα στην περιοχή της Κυζίκου στην Προποντίδα. Το κλίμα της είναι ήπιο, γι' αυτό και καλλιεργούνται πολλοί αμπελώνες. Η κύρια απασχόληση των κατοίκων είναι η αλιεία και διαθέτει μεγάλη ιχθυόσκαλα. Εκεί στεγάζεται η ΑΕΝ Μακεδονίας - Πλοιάρχων/Μηχανικών.

Εκκλησιαστικά η Νέα Μηχανιώνα υπαγόταν στη Μητρόπολη Θεσσαλονίκης και από το 1974 στην Μητρόπολη Νέας Κρήνης που δημιουργήθηκε. Η κωμόπολη γιορτάζει τα εννιάμερα της Παναγίας, στις 23 Αυγούστου, με ένα μεγάλο πανηγύρι που το επισκέπτονται προσκυνητές από όλο τον νομό.
Προσοτσάνη

Η Προσοτσάνη αποτελεί τη μεγαλύτερη κωμόπολη της Περιφερειακής Ενότητας Δράμας και έδρα του ομώνυμου δήμου. Έχει πληθυσμό 3.553 κατοίκους () και βρίσκεται 17 χλμ βορειοδυτικά της Δράμας, στους νότιους πρόποδες του Φαλακρού όρους, και ανατολικά του ποταμού Αγγίτη.
Πλαγιάρι

"Για οικισμό με το ίδιο όνομα δείτε: Πλαγιάρι Γιαννιτσών"
Το Πλαγιάρι είναι κωμόπολη του Δήμου Θέρμης στην Περιφερειακή Ενότητα Θεσσαλονίκης που βρίσκεται στην Περιφέρεια Κεντρικής Μακεδονίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”.

Η επίσημη ονομασία είναι “το Πλαγιάριον”. Έδρα του δήμου είναι η Θέρμη και ανήκει στο γεωγραφικό διαμέρισμα Μακεδονίας.

Το Πλαγιάρι έχει υψόμετρο 135 μέτρα από την επιφάνεια της θάλασσας, σε γεωγραφικό πλάτος 40,4712488078 και γεωγραφικό μήκος 22,9558016173.
Αριδαία

Η Αριδαία είναι η έδρα και η μεγαλύτερη κωμόπολη του Δήμου Αλμωπίας στην Περιφερειακή Ενότητα Πέλλας (Περιφέρεια Κεντρικής Μακεδονίας, Ελλάδα). Έχει πληθυσμό 6.900 κατοίκους (2011), καθιστώντας την την τρίτη μεγαλύτερη πόλη της Πέλλας, μετά την Έδεσσα και τα Γιαννιτσά.
Μελίκη

Η Μελίκη είναι κωμόπολη του νομού Ημαθίας και έδρα του ομώνυμου δήμου. Έχει μόνιμο πληθυσμό 3.116 κατοίκων ().
Ασπροβάλτα

Η Ασπροβάλτα είναι μία παραθαλάσσια κωμόπολη του Δήμου Βόλβης στο βορειοανατολικό άκρο του νομού Θεσσαλονίκης. Είναι ένα από τα πιό αξιόλογα καλοκαιρινά τουριστικά θέρετρα της Μακεδονίας και το παράλιο μετωπό της αποκαλείται "Ελληνική Ριβιέρα". Κατά την απογραφή του  έχει 2.838 κατοίκους. Η Ασπροβάλτα βρίσκεται ανατολικά της Θεσσαλονίκης στα δυτικά παράλια του Στρυμονικού κόλπου και είναι προσβάσιμη μέσω της Εγνατίας Οδού. Η ακτή της βραβεύεται κάθε χρόνο με τη Γαλάζια Σημαία. Εκκλησιαστικά υπάγεται στην Ιερά Μητρόπολη Σερρών και Νιγρίτης.
Μανιάκοι

Oι Μανιάκοι είναι κωμόπολη του Νομού Καστοριάς η οποία υπήρξε έδρα του πρώην Δήμου Αγίας Τριάδας. Από το 2011 υπάγονται διοικητικά στον διευρυμένο Δήμο Καστοριάς. Έχουν πραγματικό πληθυσμό 3.055 κατοίκους, σύμφωνα με την Απογραφή του 2011.

Οι Μανιάκοι βρίσκονται νοτιοδυτικά της Καστοριάς, σε απόσταση 4 χλμ. νοτιοδυτικά από το κέντρο της πόλης.
Κάτω Νευροκόπι

thumb|Ο Ιερός Ναός Αγίου Δημητρίου στο Κάτω Νευροκόπι.
Το Κάτω Νευροκόπι είναι κωμόπολη του νομού Δράμας και έδρα του ομώνυμου δήμου. Έχει πληθυσμό 2.157 κατοίκους (2011).

Το Κάτω Νευροκόπι βρίσκεται στο κέντρο του ομώνυμου οροπεδίου, βορειοδυτικά της Δράμας σε απόσταση 47χλμ. από το κέντρο της. Απέχει 12 χλμ. από τα σύνορα της Βουλγαρίας, όπου και βρίσκεται το τελωνείο Εξοχής. Το παλαιό όνομα της κώμης ήταν Ζύρνοβο και μετονομάστηκε σε Κάτω Νευροκόπι από τους Έλληνες του Νευροκοπίου (σήμερα στη Βουλγαρία) που προσέφυγαν εκεί μετά τη συνθήκη του Νεϊγύ.
Αποστόλης Κολοκοτρώνης

Ο Αποστόλης Κολοκοτρώνης ήταν οπλαρχηγός της ελληνικής επανάστασης του 1821 και μετέπειτα αξιωματικός του ελληνικού στρατού από την Αρκαδία. Ήταν μέλος της σημαντικής οικογένειας των Κολοκοτρωναίων.
Παναγιώτης Κλης

:"Για το βουλευτή και υφυπουργό (1912-2005), δείτε Παναγιώτης Κλης (πολιτικός)" 

Ο Παναγιώτης Κλης ήταν αγωνιστής του αγώνα του 1821.
Μάρκος Κολοκοτρώνης

Ο Μάρκος Κολοκοτρώνης ήταν κλέφτης και αγωνιστής του αγώνα του 1821.
Κωνσταντίνος Παπαθανασόπουλος

Ο καπετάνιος Κωνσταντίνος Παπαθανασόπουλος ήταν αγωνιστής του αγώνα του 1821.
Άλλα Πουγκατσιόβα

Η Άλλα Πουγκατσιόβα ("А́лла Бори́совна Пугачёва", προφέρεται: [ˈalːə bɐˈrʲisəvnə pʊɡɐˈtɕɵvə], 15 Απριλίου 1949) είναι Ρωσίδα μουσικός. Η καριέρα της ξεκίνησε το 1965 και συνεχίζει έως σήμερα. Στη Σοβιετική Ένωση ήταν η πιο επιτυχημένη ποπ τραγουδίστρια με πωλήσεις ρεκόρ και απίστευτη δημοτικότητα. Το 1991 της δόθηκε ο τίτλος "Καλλιτέχνης της Ε.Σ.Σ.Δ".
Τσαρλς Γκλόβερ Μπάρκλα

Ο Τσαρλς Γκλόβερ Μπάρκλα (αγγλ. "Charles Glover Barkla", 7 Ιουνίου 1877 – 23 Οκτωβρίου 1944) ήταν Βρετανός φυσικός και κάτοχος του Βραβείου Νόμπελ Φυσικής το 1917 για την ανακάλυψη της χαρακτηριστικής ακτινοβολίας Ρέντγκεν των στοιχείων.
2001 QW322

Το 2001 QW322 είναι ένας μικρός πλανήτης της Ζώνης του Κάιπερ. Ανακαλύφθηκε το 2001 όπως και ο δορυφόρος του από την ομάδα του JJ Kavelaars, και χαρακτηρίζεται ως ένας διπλός αστεροειδής, του οποίου τα δύο "μέλη" διαθέτουν ένα μέγεθος που εκτιμάται πως έχει 86 χιλιόμετρα διάμετρο. 

Το 2008, το έργο που δόθηκε στη δημοσιότητα δείχνει ότι αυτός ο διπλός αστεροειδής έχει εξαιρετικά μεγάλη τροχιακή περίοδο για ένα διπλό Μεταποσειδώνιο αντικείμενο, για έναν αστεροειδή ή ένα μικρό πλανήτη, της οποίας η τιμή είναι περίπου 25 με 30 χρόνια. Η τροχιακή ακτίνα είναι επίσης ιδιαίτερα υψηλή (105.000 έως 135.000 χιλιόμετρα), ενώ η εκκεντρότητα είναι ασυνήθιστα χαμηλή (<0,4). Όλες αυτές οι τιμές είναι στα άκρα του φυσιολογικό εύρους τους για τέτοια αντικείμενα. Η μεγάλη απόσταση και η χαμηλή εκκεντρότητα συμβάλλουν στο να είναι το σύστημα επιρρεπείς σε αναστάτωση, και η διάρκεια ζωής του εκτιμάται ότι θα είναι της τάξης του ενός δισεκατομμυρίου ετών ακόμα.
Παναγιώτης Κάλας

Ο Παναγιώτης Κάλας ή Τσοπανάκος (Δημητσάνα, 1789-1825) ήταν λαϊκός ποιητής της περιόδου του αγώνα του 1821.
Σαρκόφιλος

Ο Σαρκόφιλος (Sarcophilus) είναι γένος σαρκοφάγων μαρσιποφόρων πιο γνωστό για το μοναδικό επιζών μέλος του, τον διάβολο της Τασμανίας ("S. harrisii").

Το γένος "Σαρκόφιλος" έχει τρία είδη. Τα "S. laniarius" και "S. moornaensis" είναι γνωστά μόνο από απολιθώματα του Πλειστόκαινου. Το "S. laniarius" ήταν μεγαλύτερο από το σύγχρονο, και μόνο επιζών είδος, "S. harrisii", ζυγίζοντας έως και 10 κιλά παραπάνω. Η σχέση μεταξύ των τριών ειδών δεν είναι ξεκαθαρισμένη. Ενώ κάποιοι υποστηρίζουν ότι το "S. harrisii" ενδέχεται να ήταν μικρότερη εκδοχή του "S. laniarius" λόγω νησιωτικού νανισμού, άλλοι υποστηρίζουν ότι ήταν εντελώς διαφορετικό είδος, και ότι τα δύο συνυπήρξαν κατά το Πλειστόκαινο.
Potorous platyops

Το Potorous platyops είναι εξαφανισμένο είδος μαρσιποφόρων που ζούσε στην Αυστραλία. Το πρώτο δείγμα συλλέχθηκε το 1839 και περιγράφηκε από τον Τζον Γκουλντ το 1844, αλλά ακόμα και τότε ήταν σπάνιο και συλλέχθηκαν μόνο λίγα δείγματα συνολικά, το τελευταίο από αυτά το 1875. Υποαπλιθωμένα ευρήματα υποδηλώνουν ότι είχε εκτεταμένη κατανομή από τις ημιάνυδρες παράκτιες περιοχές της Νότιας Αυστραλίας μέχρι τις ακτές της Δυτικής Αυστραλίας, και πιθανώς βορείως μέχρι το Βόρειο Δυτικό Ακρωτήριο. 

Οι συνήθειες του "P. platyops" είναι σχεδόν άγνωστες. Είναι ξεκάθαρο ότι απέφευγε τις γόνιμες δασωμένες περιοχές που κατοικούσαν τα συγγενικά του είδη, "Potorous tridactylus" και "Potorous longipes". Είναι ασυνήθιστο, σε σχέση με τα άλλα προσφάτως εξαφανισμένα είδη της Αυστραλίας, το γεγονός ότι ο πληθυσμός του παρήκμασε σημαντικά πριν τον αποικισμό της Αυστραλίας από Ευρωπαίους. 

Διατηρημένα δείγματα υποδεικνύουν ότι ήταν το μικρότερο από τα είδη του γένους "potorous" με μήκος περίπου 24 εκατοστά και ουρά 18 εκατοστά. Η γούνα του ήταν γκρι από πάνω και είχε μουντό άσπρο χρώμα από κάτω. Το σώμα του είχε παρόμοιο σχήμα με αυτό ενός μεγάλου αρουραίου. Τα αυτιά του ήταν μικρά και στρογκυλεμένα, η μουσούδα του σχετικά κοντή και τα μάγουλά του αξιοσημείωτα φουσκωμένα.
Αλεξάντερ Λερ

Ο Αλεξάντερ Λερ (μεταγραμματίζεται ενίοτε και ως Λαιρ) (γερμανικά: "Alexander Löhr") (* 20 Μαΐου 1885, Τούρνου-Σεβερίν, Τρανσυλβανία, † 26 Φεβρουαρίου 1947 στο Βελιγράδι, Σοσιαλιστική Ομοσπονδιακή Δημοκρατία της Γιουγκοσλαβίας) ήταν Αυστριακός στρατιωτικός, ο οποίος υπήρξε ένας από τους δώδεκα στρατιωτικούς που έφτασαν στο βαθμό του Αρχιπτεράρχου στη Ναζιστική Γερμανία και επίσης αποδέκτης του Σταυρού των Ιπποτών του Σιδηρού Σταυρού με Φύλλα Δρυός.

Γεννημένος στην Τρανσυλβανία από πατέρα Αυστριακό και μητέρα Ορθόδοξη Ρωσίδα, ο Λερ ακολούθησε σταδιοδρομία αξιωματικού και, αφού έλαβε μέρος σε μάχες του Α' Παγκοσμίου Πολέμου, συνεισέφερε σε σημαντικότατο βαθμό στη δημιουργία της Αεροπορικής Δύναμης της Αυστροουγγρικής Αυτοκρατορίας. Κατά το Μεσοπόλεμο αφιερώθηκε στην ανάπτυξη της αεροπορίας της Αυστριακής Δημοκρατίας, όντας ένθερμος υποστηρικτής του Όπλου αυτού, και τελικά έγινε Διοικητής της Αυστριακής Αεροπορικής Δύναμης. Μετά την ενσωμάτωση (Άνσλους) της Αυστρίας στη Ναζιστική Γερμανία ανέλαβε τα ηνία του 4ου Αεροπορικού Στόλου, με τον οποίο έλαβε μέρος στον Β' Παγκόσμιο Πόλεμο.

Συμμετείχε ενεργά στην εκστρατεία της Πολωνίας (1939) όπου οι μονάδες του είχαν σημαντική συνεισφορά στη συντριβή της πολωνικής αεροπορικής δύναμης, αλλά και στο βομβαρδισμό της Βαρσοβίας. Κατά τη Βαλκανική Εκστρατεία (Απρίλιος 1941) διέταξε το βομβαρδισμό του απροστάτευτου Βελιγραδίου και κατόπιν του ανατέθηκε ο ρόλος της οργάνωσης των Γερμανικών δυνάμεων για την κατάληψη της Κρήτης, έχοντας προαχθεί σε Αρχιπτέραρχο στις 3 Μαΐου 1941. Έλαβε επίσης μέρος στη γερμανική εισβολή στη Σοβιετική Ένωση, όπου και διακρίθηκε επανειλημμένα.

Το καλοκαίρι του 1942 του ανατέθηκε η διοίκηση της 12ης Στρατιάς στα Βαλκάνια και ήταν ως τον Αύγουστο του 1943 Ανώτατος Διοικητής Νοτιοανατολής. Έπειτα έγινε επικεφαλής της Ομάδας Στρατιών «Ε» με έδρα τη Θεσσαλονίκη, απ' όπου διεύθυνε τον αφοπλισμό των ιταλικών στρατευμάτων, όπως και τη σφαγή της Μεραρχίας Άκουι στην Κεφαλλονιά, τον εκτοπισμό των Εβραίων της Ελλάδας στα στρατόπεδα συγκέντρωσης και την βίαιη καταπολέμηση των ανταρτών στη Σερβία, στην Ελλάδα, στο Μαυροβούνιο και στην Αλβανία.

Όταν η Ομάδα Στρατιών του αναγκάστηκε να υποχωρήσει από τα Βαλκάνια, ο Λερ κατάφερε, κάτω από αντίξοες συνθήκες, να οδηγήσει τα στρατεύματά του λίγα χιλιόμετρα πριν τα σύνορα της Αυστρίας, όπου οι άντρες του θα γλίτωναν την εξόντωση από τους Γιουγκοσλάβους παρτιζάνους (αντάρτες). Η άνευ όρων συνθηκολόγηση της Γερμανίας όμως (8 Μαΐου 1945) απαγόρευσε εκ των πραγμάτων την φυγή των μονάδων του Λερ. Μετά από τις αποτυχημένες προσπάθειές του να συνεννοηθεί με τους Βρετανούς για να παραδώσει σε αυτούς τα στρατεύματά του, επέστρεψε από την ασφαλή Καρινθία όπου βρισκόταν και παραδόθηκε οικειοθελώς στους Γιουγκοσλάβους στο Μαριμπόρ της Σλοβενίας. Κρατήθηκε αιχμάλωτος για δύο χρόνια, οπότε δικάστηκε και καταδικάστηκε από γιουγκοσλαβικό δικαστήριο σε θάνατο για εγκλήματα πολέμου κατά αμάχων πολιτών στα Βαλκάνια. Μετά την απόρριψη της αίτησης χάριτος που υπέβαλε εκτελέστηκε στο Βελιγράδι μαζί με άλλους υψηλόβαθμους αξιωματικούς το Φεβρουάριο του 1947.
Ξενοφών Γιοσμάς

Ο Ξενοφών Γιοσμάς (1906 — 14 Ιανουαρίου 1975), αποκαλούμενος και φον Γιοσμάς λόγω της δωσιλογικής δράσης του, ήταν Έλληνας δημοσιογράφος, ακροδεξιός πολιτικός και στρατιωτικός, γνωστός για τη συνεργασία του με τον γερμανικό στρατό κατοχής στην Ελλάδα (1941—1944) και την εμπλοκή του στη δολοφονία του Γρηγόρη Λαμπράκη (1963). Κατά τη διάρκεια της κατοχής είχε συμμετάσχει σε ένοπλο αγώνα και προπαγάνδα κατά του ΕΛΑΣ ως μέλος των ταγμάτων ασφαλείας, υπαγόμενος διοικητικά στις γερμανικές δυνάμεις. Διέφυγε στη Γερμανία πριν την απελευθέρωση, ενώ για τη συνεργασία του με τον εχθρό καταδικάστηκε ερήμην εις θάνατον. Γυρίζοντας στην Ελλάδα το 1947 συνελήφθη και φυλακίστηκε, αλλά μετά από απονομή χάριτος απελευθερώθηκε μετά από πέντε χρόνια, το 1952. 

Επί κυβερνήσεων Παπάγου και Καραμανλή, ως ιδρυτής και ηγέτης αντικομμουνιστικής παρακρατικής οργάνωσης, υπήρξε συνεργάτης των αρχών ασφαλείας της Θεσσαλονίκης και προσωπικός φίλος του στρατηγού Κωνσταντίνου Μήτσου, γενικού επιθεωρητή Χωροφυλακής Βορείου Ελλάδος. Μετά τη δολοφονία του βουλευτή Λαμπράκη και τον τραυματισμό του Γιώργη Τσαρουχά από μέλη της οργάνωσής του, συνελήφθη και προφυλακίστηκε με την κατηγορία της ηθικής αυτουργίας για αυτές τις πράξεις αλλά αθωώθηκε, ενώ τελικά καταδικάστηκε για διατάραξη της κοινής ειρήνης.
Ταχυγλωσσίδες

Οι Ταχυγλωσσίδες ("Tachyglossidae") γνωστές και ως έχιδνες είναι οικογένεια της τάξης των μονοτρημάτων, τάξη ωοτόκων θηλαστικών. Υπάρχουν τέσσερα επιζώντα είδη, τα οποία, μαζί με τον πλατύποδα, είναι τα μόνα επιζώντα είδη της τάξης και τα μόνα επιζώντα ωοτόκα θηλαστικά. Παρόλο που η δίαιτά τους αποτελείται κατά κύριο λόγο από μυρμήγκια και τερμίτες, δεν έχουν κοντινή συγγένεια με τους μυρμηγκοφάγους της Αμερικής. Ζουν στη Νέα Γουινέα και την Αυστραλία. Το κοινό τους όνομα «έχιδνα» προέρχεται από το μυθικό τέρας της ελληνικής μυθολογίας, έχιδνα (μυθολογία).
Τζορτζ Χάρις

Ο Τζορτζ Χάρις ("George Prideaux Robert Harris", 1775–1810) ήταν φυσιοδίφης και ο αναπληρωτής γενικός επιθεωρητής της Τασμανίας στην Αυστραλία από το 1803. Περιέγραψε πολλά από τα ενδημικά μαρσιποφόρα του νησιού, συμπεριλαμβανομένου του διαβόλου της Τασμανίας και της θυλακίνης. Ονόμασε τον διάβολο της Τασμανίας που περιγράφηκε για πρώτη φορά από τον ίδιο το 1807, "Didelphis ursina", ενώ τελικά το είδος ονομάστηκε "Sarcophilus harrisii" προς τιμήν του. Περιέγραψε επίσης και μερικά είδη φυτών.
Βασίλειος Χρηστακόπουλος

Ο Βασίλειος Χρηστακόπουλος ήταν αγωνιστής του αγώνα του 1821.
Γεώργιος Διαμαντόπουλος

Ο Γεώργιος Διαμαντόπουλος ήταν αγωνιστής του αγώνα του 1821.
Γεώργιος Σεχιώτης

Ο Γεώργιος Σεχιώτης ήταν αγωνιστής του αγώνα του 1821.

Η καταγωγή του ήταν από την επαρχία Τριπολιτσάς. Υπηρέτησε πάντοτε με τον Θεόδωρο Κολοκοτρώνη και τους λοιπούς καπεταναίους. Έδειξε πολλή γενναιότητα και δεξιοτεχνία στον πόλεμο σε όλες τις μάχες και τις πολιορκίες που έλαβε μέρος.
Κωνσταντίνος Σκοντριανός

Ο καπετάνιος Κωνσταντίνος Σκοντριανός ήταν αγωνιστής του αγώνα του 1821.

Η καταγωγή του ήταν από του Κάψα της επαρχίας Τριπολιτσάς. Και προτού ξεκινήσει η επανάσταση ήταν πολύ δραστήριος και έτρεχε παντού για να προετοιμάσει τον πόλεμο. Με την έναρξη της επαναστάσεως βρέθηκε και πολέμησε με τους Δαραίους, όταν αυτοί ήρθαν από του Δάρα κυνηγώντας τους Κεχαγιάδες τους. Πολέμησε μέχρι το τέλος της πολιορκίας της Τριπολιτσάς, και ανδραγάθησε στην μάζη του Λεβιδίου, όπου έδειξε ότι ήταν παλικάρι.
Γεώργιος Μπηλίδας

Ο Γεώργιος Μπηλίδας ήταν αγωνιστής του αγώνα του 1821.

Η καταγωγή του ήταν από την τότε επαρχία Τριπολιτσάς. Πριν την επανάσταση είχε άριστες σχέσεις με τους Τούρκους και ιδιαίτερα με όλους τους παλικαράδες. Ο σχέσεις του αυτές τον ωφέλησαν κατόπιν, όταν κατηχήθηκε τα μυστήρια της Φιλικής εταιρίας, διότι εύκολα μάθαινε όλα τα σχέδια των Τούρκων. Υπηρέτησε στρατιώτης σε πολλές μάχες υπό του Κολοκοτρώνη, και όπου αλλού χρειαζόταν. 

Έπεσε μαχόμενος εναντίον των Αράβων μετά την άλωση του Νεοκάστρου υπό του Ιμβραήμ.
Cadillac

Η Cadillac (Κάντιλακ) είναι μια αμερικανική μάρκα κατασκευής αυτοκινήτων πολυτελείας, που ανήκει στον όμιλο της General Motors (GM) από το 1909. Ιδρύθηκε στις 22 Αυγούστου 1902 και, ως αποτέλεσμα, είναι σήμερα ο δεύτερος παλαιότερος αμερικανικός κατασκευαστής αυτοκινήτων σε λειτουργία, μετά την ημι-πολυτελή Buick, που ανήκει επίσης στην General Motors και ιδρύθηκε το 1899 (ήταν και η εταιρεία που ίδρυσε τον όμιλο της General Motors το 1908), ενώ και οι δύο μάρκες είναι και από τα παλαιότερα εμπορικά σήματα αυτοκινήτων στον κόσμο. Διαχρονικά, επίσης, η Cadillac είναι και η πολυτελέστερη εταιρεία του ομίλου της General Motors (με δεύτερη στην ιεραρχία την Buick) και γενικώς της συνολικής αμερικανικής αυτοκινητοβιομηχανίας, διαθέτοντας ένα ιδιαίτερα υψηλό πρεστίζ στο χώρο της αυτοκίνησης.

Επίσημα διατίθεται στις ΗΠΑ, τον Καναδά, το Μεξικό, την Ευρώπη, τη Μέση Ανατολή (εκτός από το Ιράν και τη Συρία), την Κίνα, την Νότια Κορέα και την Ιαπωνία. Οι κυριότεροι ανταγωνιστές της, είναι οι Mercedes-Benz, BMW, Audi, Volvo, Jaguar, Lexus, Infiniti και Acura, ενώ στη Βόρεια Αμερική, την Μέση Ανατολή και την Κίνα επίσης και η Lincoln, που είναι η πολυτελής θυγατρική της αμερικανικής Ford. Το 2019, η Cadillac πούλησε 390.458 αυτοκίνητα παγκοσμίως, ένα ρεκόρ για την εταιρεία.
Ρίκι Ρούμπιο

<br>
Ο Ρίκι Ρούμπιο ("Ricard Rubio Vives"), (Βαρκελώνη, 21 Οκτωβρίου 1990) είναι Ισπανός διεθνής καλαθοσφαιριστής, ο οποίος αγωνίζεται στους Μινεσότα Τίμπεργουλβς του ΝΒΑ. Έχει ύψος 1,92μ και βάρος 86 kg και αγωνίζεται στη θέση του Πόιντ γκαρντ.
Αλέξιος Νικολόπουλος

Ο Αλέξιος Νικολόπουλος ήταν αγωνιστής της επανάστασης του 1821.
Γεωργάκης Λαμπρόπουλος

:"Για προσωπικότητες με ίδιο επίθετο, δείτε: Λαμπρόπουλος"
Ο καπετάν Γεωργάκης Λαμπρόπουλος ήταν αγωνιστής του αγώνα του 1821.
Ιωάννης Παπά Κώστας

Ο Ιωάννης Παπά Κώστας ήταν αγωνιστής του αγώνα του 1821.

Η καταγωγή του ήταν από τον Δάρα της επαρχίας Τριπολιτσάς. Υπήρξε σωματοφύλακας του Κολοκοτρώνη. Παρευρέθηκε σε πολλές μάχες μέχρι το τέλος του αγώνα και υπηρέτησαν με ζήλο και γενναιότητα.
Μιχαήλ Κοτσονόπουλος

Ο Μιχαήλ Κοτσονόπουλος ήταν αγωνιστής του αγώνα του 1821.
Παναγιώτης Αρβαλής

Ο Παναγιώτης Αρβαλής ήταν αγωνιστής στην επανάσταση του 1821.
Νικολής Θεοδωρόπουλος

Ο Νικολής Θεοδωρόπουλος ή Πύρλας ήταν αγωνιστής στην επανάσταση του 1821.

Η καταγωγή του ήταν από την Τριπολιτσά. Βρέθηκε σε πολλές μάχες, ως και στην πολιορκία της Τριπολιτσάς και αργότερα στην Αργολίδα κατά την εισβολή του Δράμαλη υπό του στρατηγού Πλαπούτα στις θέσεις Σχοινοχώρι και Άκοβα πίσω του Παλαιοκάστρου του Άργους. Πολέμησε τον Δράμαλη μέχρι την καταστροφή του. Υπηρέτησε με ζήλο και γενναιότητα.
Αντώνιος Μέντσρος

Ο Αντώνιος Μέντσρος ήταν αγωνιστής του αγώνα του 1821.